Subject: Orienteringsmøte kjemisk prosessteknologi torsdag 27. april
From: Sigurd Skogestad <[email-masked]>
To: [email-masked]
Cc: [email-masked]
Date: Wed, 26 Apr 2006 10:29:07 +0200

Hei siv.ing.student i "2. kjemi"!

Velkommen til orientering om studieretning for kjemisk prosessteknologi, torsdag 27. april:

Vi møtes i Aud. S8

Opplegget er som følger:

1015-1100: - Informasjon om studieretningen
- Studenter i høyere årskurs forteller om sine erfaringer

1100-1215: - Omvisning ved instituttet (kjemiblokk 5 og tilliggende herligheter) der dere får vite mer om våre spesialiseringer:
1. Katalyse og petrokjemi . Styrkeområde ved NTNU/SINTEF.
2. Kolloid-, overflate- og polymerkjemi ("Ugelstadlaboratoriet"). Styrkeområde ved NTNU/SINTEF.
3. Prosess-systemteknikk. (nært samarbeide med Institutt for teknisk kybernetikk). Styrkeområde ved NTNU/SINTEF
4. Reaktorteknologi . mye spennende, inkl. grunnleggende transportprosesser for CO2-fjerning
5. Separasjonsteknologi og industriell miljøknologi . meget aktuelt, bl.a. nye membraner
6. Papir- og fiberteknologi (nært samarbeid med industri og samlokalisert med PFI)
Mye interessant!

1215-1300: Servering av bagetterog drikke i Aud. K5 (sammen med lærere og stipendiater ved instituttet)

Gratis IKP T-skjorte til alle!
Hjertelig velkommen!

Litt mer informasjon om studieretningen og instituttet:

Det som særpreger vår studieretning (og vårt institutt) er mangfoldet og mulighetene. Vi driver med alt fra grunnleggende kjemi (katalyse, nanoteknologi, petrokjemi, polymer), termodymaikk og transportprosesser (i mikro- og makroskala, membraner, destillasjon) via mer konkrete anvendelser (treforedling, olje- og gass) og opp til design, optimalisering og regulering (avansert IT) av hele prosessanlegg.

Du tar helt feil hvis du tror at vi driver med bare rør og strømning - vi har masse interessant og avansert kjemi. Du har alle mulighetene åpne hvis du velger en spesialisering i kjemisk prosessteknologi!

Vi driver også mye avansert og interessant forskning!
Vi har 60 doktorgradsstudenter (Ph.D.) og har 3 av NTNU/SINTEF's styrkeområder (det beste på Gløshaugen!).

Men først og fremst utdanner vi sivilingeniører som får gode og interessante jobber i industri eller forskning. På grunn av få kandidater i løypa foran dere forventes et meget bra jobbmarked for dere. Vi regner med at det er et behov for ca. 60-80 siv.ing. pr. år fra kjemisk prosessteknologi, men for årene foran dere (2006-2008) vil antallet utdannet ligge litt over 20!

Vi har mange nye laboratorier med nytt og moderne utstyr. Vi har meget gode kontakter med industrien med gode muligheter for  å få sommerjobber, prosjektoppgaver og diplom i tilknytning til aktuelle forskningsprosjekter.
Vi tilbyr et internasjonalt studieopplegg innen Chemical Engineering, og det er meget gode muligheter for å ta et år i utlandet underveis i studiet! Se"utenlandsopphold" på hjemmesiden vår for oversikt over hvor studentene har reist de siste årene. Det er også meget gode jobbmuligheter i utlandet etter at dere er ferdige. Og etter det igjen er det meget gode muligheter for å spesialisere seg videre med doktorgrad (Ph.D.),

På nettsida til Samarbeidsforum under Månedens Bedrift (www.nt.ntnu.no/sf) kan du selv lese om hva yngre siv.ing fra instituttet jobber med i industrien. I alle disse medlemsbedriftene arbeider prosessingeniører. De har spennende arbeidsdager.

For mer informasjon, se instituttets hjemmeside:
http://www.chemeng.ntnu.no/

-Hilsen Sigurd Skogestad
(instituttleder)

--
*************************************************************************
Sigurd Skogestad, Professor and Head of Department Phone: +47-7359-4154
Department of Chemical Engineering Home: +47-7390-2625
Norwegian Univ. of Science and Technology (NTNU) Fax: +47-7359-4080
N-7491 Trondheim, Norway Mobile:+47-9137-1669
email: [email-masked] http://www.nt.ntnu.no/users/skoge
*************************************************************************